Psalmus 23
Psalmus 23 (ordine Graeco psalmus 22) libri Psalmorum in Nova Vulgata Bibliorum versione incipit "Dominus pascit me," et in aliis versionibus "Dominus regit me." Hic psalmus, qui de providentia et auxilio Dei enarrat, a multis compositoribus in musica ornatus est, inter quos sunt Ioannes Sebastianus Bach, Franciscus Schubert, Antonius Bruckner, Leonardus Bernstein, et ceteri. Apud Christianos hic psalmus aliquando cum Iesu, pastore bono appellato, coniungitur.